แรงขาย “พลังงาน-แบงก์” กด SET ปิดเช้าลบ 5 จุด
แรงขาย “พลังงาน-แบงก์” กด SET ปิดเช้าลบ 5 จุด แนวโน้มช่วงบ่ายแกว่งตัวในกรอบแคบๆ ให้แนวต้านไว้ที่ 1,645 จุด แนวรับที่ 1,630 จุด
แรงขาย “พลังงาน-แบงก์” กด SET ปิดเช้าลบ 5 จุด แนวโน้มช่วงบ่ายแกว่งตัวในกรอบแคบๆ ให้แนวต้านไว้ที่ 1,645 จุด แนวรับที่ 1,630 จุด
10 มิ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้ปรับตัวลงตามตลาดหุ้นในต่างประเทศ โดยนักลงทุนรอดูการเปิดเผยดัชนีราคาผู้บริโภค (CPI) เดือนพ.ค.ของสหรัฐในวันนี้ ซึ่งตลาดคาดการณ์ดัชนี CPI ทั่วไป ซึ่งรวมหมวดอาหารและพลังงาน จะเพิ่มขึ้น 8.3% ในเดือนพ.ค. เมื่อเทียบรายปี หลังปรับตัวขึ้น 8.3% ในเดือนเม.ย. ประกอบกับตลาดยังได้รับแรงกดดันหลังจากธนาคารกลางยุโรป (ECB) ส่งสัญญาณปรับขึ้นอัตราดอกเบี้ยในเดือนก.ค. ซึ่งจะเป็นการปรับขึ้นอัตราดอกเบี้ยเป็นครั้งแรกในรอบ 11 ปี เพื่อสกัดการพุ่งขึ้นของเงินเฟ้อ
นอกจากนี้ตลาดหุ้นบ้านเราวานนี้ก็ปรับตัวขึ้นไปพอสมควร ทำให้มีแรงขายทำกำไรออกมา โดยเฉพาะในหุ้นกลุ่มธนาคารพาณิชย์ ส่งผลกดดันต่อดัชนีฯ
สำหรับแนวโน้มการลงทุนในช่วงบ่าย นายชาญชัย คาดว่า ตลาดน่าจะแกว่งตัวในกรอบแคบๆ เนื่องจากมูลค่าการซื้อขายไม่ได้หนาแน่นมากนัก คาดปิดตลาดน่าจะอยู่ที่ประมาณ 60,000 ล้านบาท ทำให้การปรับตัวขึ้นถูกจำกัด ให้แนวต้านไว้ที่ 1,645 จุด แนวรับที่ 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TOP มูลค่าการซื้อขาย 1,588.88 ล้านบาท ปิดที่ 57.50 บาท ลดลง 3.25 บาท
PTTEP มูลค่าการซื้อขาย 1,282.90 ล้านบาท ปิดที่ 172.50 บาท ลดลง 1.50 บาท
KKP มูลค่าการซื้อขาย 1,021.67 ล้านบาท ปิดที่ 67.25 บาท ลดลง 2.50 บาท
KBANK มูลค่าการซื้อขาย 1,000.65 ล้านบาท ปิดที่ 149.50 บาท ราคาไม่เปลี่ยนแปลง
BANPU มูลค่าการซื้อขาย 957.25 ล้านบาท ปิดที่ 13.10 บาท ราคาไม่เปลี่ยนแปลง